《秋荷效李锦瑟 其四》
明代·凌义渠

姮娥娇拥兔辉眠，殢脸轻沤欲暮天。午睡可堪留墨竹，临春亲与试花笺。

香栖翠琢凭谁主，割水拖脂渐可怜。恰忆当年旧锦袜，邮亭相傍数金钱。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。